
DRAMA NA CRÈCHE 


MESTER DETENE PA COMPLICIDAD 
TUR CU A MIRA Y NO A DENUNCIA 


TRATAMENTO LEY DI 
LGBT RIBA PROGRAMA 


Y NADA MAS! 


PARTIDO PA REFORMA 


DI ARUBA PASANDO 
DEN PROCESO LEGAL 


A YEGA NA ACUERDO 


MENOS MINISTER Y MAS 
SECRETARIO DI ESTADO 
PA GABINETE SCHOOF 


SMART STARS AWARDS 2024 
ARUBA CONVENTION 


BUREAU TA GANA “BEST 


CVB/DMO INTERNATIONAL” 

MINISTER di Asuntonan Economico, Comunicacion y 
Desaroyo Sostenibel ta anuncia e prijsnan nobo di benta 
di combustibel entrante 12 juni 2024: 


Gasoline unleaded-premium: 257,6 cen p/ltr. (- 11,4 cen) 
Diesel LS: 217,7 cen p/ltr. (- 10,5 cen) 
Kerosin: 198,7 cen p/ltr. (- 12,9 cen) 
E prijsnan ta inclui BBO/BAZV/BAVP 


YA caba dia prome di juni ultimo, henter comunidad a cay 
den shock na momento cu a bay over na detencion di un 
trahado di e crèche situa na Wayaca, esta Pasa Dushi – Pasa 
Pret, den persona cu inicial N.K.. 


Fuera di N.K. tambe a detene un otro trahado y ayera a bira 
conoci cu Fiscal a pidi pa prolongacion di nan detencion y 
esaki a ser confirma pa Hues Comisario ya cu ainda e inves- 
tigacion ta andando. 


Un noticia cu a conmove henter comunidad ya cu n’e tipo di 
centronan aki, mayornan ta confia riba profesionalismo di e 
trahadonan y ta bay traha pensando cu nan yiu(nan) ta den 
bon man, caminda nan ta ricibi cuido mescos cu nan ta ricibi 
na cas. 


Wel for di fin di siman cu ta tras di lomba, e caso hororoso 
aki a transforma su mes den algo hopi serio, na momento cu 
varios grabacion haci cu celular, a cuminsa circula, inicial- 
mente den un circulo dera caminda hasta ta ser pidi pa no 
plama e grabacion aki rond. 


Aki tin cu aplaudi esun cu a dicidi di plama e grabacionnan 
dramatico aki, caminda pueblo por a mira y scucha con cria- 
turanan asina inocente tabata ser trata di un forma real- 
mente cruel. 
Muchanan chikito cu ainda no tin nocion di kico bida ta 
consisti di dje, tabata wordo grita, hinca den cashi n’e centro, 
hinca den baño y hasta por a mira con un di e criaturanan 
tabata wordo baña cu slang, caminda ta spuit awa di cara di 
e mucha, mescos cu ta un auto nan ta laba. 


Increibel, algo cu tin cu ser condena formalmente y tur pero 
tur envolvi den e proceso aki, tin cu sinti e man duro di husticia, 
ya cu loke a bin dilanti den e grabacionnan, ta simplemente 
inaceptabel. Por a mira con ta laga e muchanan chikito asina 
yora nan alma sin cu na ta wordo atendi, otronan ta wordo 


grita como si fuera cu nan ta mucha adulto y otronan cu ta 
sinta riba vloer of bou di mesa, algo inaceptabel. 


Cu tin solamente dos detencion ta algo inexplicabel ya cu 
mirando kico a bin ta pasando, TUR cu tabata trahando n’e 
centro di cuido aki, mester tabata na altura di loke ta pasando 
y nan mester a denuncia esaki na autoridad pero no a haci 
esaki, convertiendo nan mes den complice n’e abuso nan cu 
tabata tuma luga. 


For di dialuna anochi e grabacionnan a cuminsa circula na 
un escala mas grandi y pa ayera mainta ora cu esakinan a 
wordo poni riba Facebook, henter comunidad a keda den 
shock ya cu ta un situacion cu ningun ser humando bon na 
su tino, lo pensa di haci. 


Loke ta bon pa menciona t’e hecho cu ya na 2022 e centro 
aki tabata den noticia despues c’un baby a fayece durante su 
estadia n’e crèche pero autoridadnan no a haya algo casti- 
gabel na morto di e criatura aki y awor ta lanta e pregunta 
si tin cu habri e investigacion aki bek, ya cu ta parce cu e 
director di e crèche, esta e sospechoso principal N.K. kende 
ta deteni hunto cu su casa, mientras c’un di tres persona 
cu a wordo deteni, a wordo deporta caba ya cu e no tabatin 
ningun tipo di permiso, ni pa keda Aruba corda pa traha n’e 
centro aki. 


AWEMainta no a haya confirmacion riba cuanto persona 
tabata wordo emplea n’e centro aki pero riba algun publica- 
cion cu a aparece den medionan di comunicacion y social, 
por a mira N.K. sinta cu tres trahado su tras. 


Comunidad ta exigi un investigacion profundo y tambe ta 
exigi pa otro crèchenan tambe wordo controla continua- 
mente pa evita cu ta crea espacio p’e tipo di abuso aki tuma 
luga, ya cu esunnan cu kier gana placa facil, no por ser 
permiti pa maltrata muchanan inocente. 


Drama na crèche 


Mester detene pa complicidad tur cu a mira y no a denuncia 


Cambio den prijs di productonan petrolero 12 juni 2024 


Diaranson, 12 Juni 2024 
AWEMainta 
LOCAL 
3 


FOR di Den Haag caminda e reunion di IPKO ta tumando 
luga, Presidente di Parlamento, sr. Edgard Vrolijk, a sigura 
den declaracion na prensa, cu pa dia 18 di Juni venidero, cu 
ta otro siman diamars, lo tin continuacion di e cambio di ley 
cu cual ta permiti parehanan di mesun sexo drenta enlace 
matrimonial y cu esaki tin cu wordo registra oficialmente na 
Censo. 


No tabata prome bes cu Presidente di Parlamento ta mustra 
cu firmesa cu e reunion controversial aki lo continua otro 
siman diamars pero hasta a recorda tur Parlamentario pa 
nan percura cu nan ta na Aruba y cu nan no tin otro compro- 
miso pa cual nan tin cu ta ausente n’e reunion aki. 


Manera ta conoci e ley aki a wordo trata pa Parlamento caba 
dialuna 8 di Mei pero no tabatin decision ya cu e votacion a 
termina den un empate di 10 voto na fabor y 10 voto contra 
loke a pone cu mester a bolbe pone e reunion aki riba agenda 
pa bolbe wordo trata. 


Sinembargo ya caba Presidente Vrolijk na final di e reunion 
publico di dia 8 di Mei ultimo, a mustra cu Parlamento lo 
bolbe reuni den un proximo reunion caminda lo bolbe tene 
un votacion riba e ley aki, dunando indicacion cu lo no tin 
debate mas riba e ley en cuestion pero lo bolbe pone na 
votacion pa mira si ta logra di haya un mayoria of e ley lo 
wordo desaproba pa Parlamento. 


Den e reunion di dialuna 8 di Mei ultimo, tabata e miembro 
di fraccion di MEP, esta Shailiny Tromp-Lee kende a bandona 
sala durante di votacion loke a pone cu resultado a bira un 
empate na 10-10 y cu otro siman diamars lo bolbe reuni pa 
wak si tin un tipo di desempate. 


Na luna di Mei esunnan cu a sostene e ley tabata di frac- 
cion di AVP, Mike de Meza, Benny Sevinger y Mervin Wyatt 
Ras, di fraccion di MAS tabata Aquanette Gunn y Marisol 
Tromp, di fraccion di Accion21 tabata Miguel Mansur, di 
fraccion di RAIZ tabata Raymichelline Raymond y Raymond 
Kamperveen y e parlamentario independiente Gerlien Croes 
tambe a sostene e ley aki y e unico di fraccion di MEP cu a 
sostene e ley aki tabata Louisette Christiaans Yarzagaray. 


Pa loke t’esunnan cu a vota contra di e ley tabata di mesun 
fraccion di MEP kendenan ta Hendrik Tevreden, Edgard 
Vrolijk, Marco Berlis, Darlaine Guidez Erasmus, Ricky Hoek, 
Arthur Vallego, Alvin Molina Mientras cu Shailiny Tromp-Lee 
a bandona sala di reunion prome cu e votacion a tuma luga 
y no a regresa mas. 


Kico lo cambia pa otro siman dialuna 18 di Juni, no ta conoci 
y solamente por spera cu Parlamentario Tromp-Lee lo bin 
dilanti y vota pero si esaki tuma luga ainda no sa con e lo 
vota p’e ley ya cu e por ta pro pero e por ta contra tambe 
loke lo por determina resultado di e votacion. 


Pues no tin algo nobo pa cu e reunion di otro siman, ya cu 
AWEMainta por anticipa cu e sala lo no conta cu presencia 
di tur 21 parlamentario y awor tin cu sinta spera kendenan 
lo no duna acto di presencia y laga cos cana manera cu e tin 
cu cana. 
E posibilidad ta grandi cu lo por pospone e reunion aki 
pa diferente motibo y un di nan sin duda ta pa motibonan 
politico ya cu tin cierto interesnan politico den wega pero si 
ta di spera cu na final di e reunion, parlamentarionan respeta 
decision di otro y no converti esaki den un tipo di campaña 
politico manera a sosode dia 8 di Mei ultimo! 


Tratamento ley di LGBT riba programa y nada mas! 

DEFINITIVAMENTE Parlamentario independiente Ryçond Santos do 
Nascimento lo bin cu su organisacion politico nobo cu lo participa den e 
proximo proceso electoral cu te cu awor ta stipula pa luna di September 
di 2025. 


Contrario na rumornan continuo cu do Ryçond Santos do Nascimento lo ta 
anhelando un entrada den e partido di MEP, esaki lo no t’e caso y tampoco 
e lo forma parti di Accion21 ya cu p’algun tempo caba tabatin intercambio 
formal di palabra entre e dos politiconan aki. 


Despues cu el a sostene e presupuesto 2024 di Gabinete Wever Croes II, 
na varios ocasion a mira un tipo di “vrijmento” di e ex-politico di AVP cu e 
partido geel pero e relacion aki a fria formalmente durante algun reunion 
publico caminda Ryçond a cuestiona maneho di e gobierno di MEP cu na 
su turno a pone formalmente na su luga. 


AWEMainta ta na altura cu e organisacion politico nobo aki ta pasando 
den su proceso di formacion legal y e lo carga nomber di Partido Reforma 
Aruba pero ainda no tin indicacion algun di ki tipo di partido Ryçond Santos 


Partido pa Reforma di Aruba 
pasando den proceso legal 


do Nascimento lo kier hinca den otro, esta un 
partido grandi cu kisas 20 of mas candidato 
of cu e lo uni su mes n’e competencia extenso 
caminda partidonan politico ta buscando 
sosten pa solamente un asiento, p’asina nan 
tin representacion den Parlamento di Aruba. 


Mientras cu e ta formando su propio partido 
politico, ta un hecho cu Ryçond Santos do 
Nascimento no tin mucho experencia pa haci 
esaki y mas ainda p’e logra haya suficiente 
candidato pa forma un lista cu lo logra di gana 
atencion y sosten di pueblo votado. 


Tur cos ta mustra segun informacionnan 
fidedigno, cu den su prome salida, e politico 
Rycond su intencion ta di prolonga su perma- 
nencia den parlamento di Aruba y mientras 
cu e ta trahando duro riba esaki, buscando 
sostenedonan cu por yuda su persona logra e 
cantidad di voto pa logra un asiento, ta posi- 
tivo pa mira cu el a inicia e proceso aki. 


Esaki contrario na loke su colega di Parlamento, 
tambe independiente Gerlien Croes, kende a 
anuncia algun siman atras cu pa fin di luna 
di Mei y lo presenta su partido nobo, esaki no 
a sosode y ainda ningun hende sa kico tipo 
di partido e lo presenta y si e lo scoge pa un 
partido chikito, cual ta na moda ultimo elec- 
cionnan, caminda su meta tambe lo bira pa 
logra sosten pa gana un asiento y asina sigura 
su permanencia di Parlamento di Aruba. 

DESPUES di varios siman di negociacion, e partidonan PVV, VVD, NSC y BBB a yega na 
un acuerdo riba e distribucion di e posicionnan ministerial den e gabinete nobo, dirigi 
pa Dick Schoof. E acuerdo ta inclui un prome minister, diescinco minister y cerca di 
diesdos secretario di estado, un cambio significativo encuanto e actual gabinete demis- 
ionario di Rutte IV, cu tin diesnuebe minister. 


Nombramentonan principal 
• Ministerio di Asuntonan Social: Eddy van Hijum (NSC) 
• Ministerio di Transicion Energetico: Sophie Hermans (VVD) 
• Ministerio di Finansa: Eelco Heinen (VVD) y Folker Idsinga (NSC secretario di estado 
di fiscalidad). 
• Ministerio di Agricultura: Jean Rummenie (BBB, secretario di estado) 
• Ministerio di Vivienda: Mona Keijzer (BBB). 


Distribucion di Vice Prome-Minister 
E Vice Prome-Ministernan lo ta Sophie Hermans (VVD), Eddy van Hijum (NSC) y Mona 
Keijzer (BBB). PVV ainda no a dicidi kende lo ocupa e posicion aki, aunke nan ta bezig 
ta shuffel e nomber di Fleur Agema y Gidi Markuszower. 


Cambio clave 
E gabinete nobo lo conta cu menos minister y mas secretario di estado. Ta spera cu e 
cantidad di secretario di estado aumenta di nuebe pa diesdos, loke ta refleha un cambio 
den e structura y enfoke di gobierno. Por ehempel, lo tin un minister nobo encarga 
specificamente di migracion y asilo, un cartera cu anteriormente tabata bao un secre- 
tario di estado den e ministerio di husticia y siguridad. 


Impacto den e Ministerionan clave 
Ministerio di Husticia: Lo ta dirigi pa un minister di VVD, cu un enfoke renoba riba protec- 


A yega na acuerdo 


Menos minister y mas secretario di estado pa gabinete Schoof 


cion legal, un responsabilidad cu lo cay bek riba un 
secretario di estado di NSC. 


Ministerio di clima y crecemento berde: Sophie 
Hermans lo t’e Minister, subrayando e importancia di 
cambio climatico pa VVD. 


Ministerio di Economia: Lo transferi e responsabi- 
lidad di e dossier di e temblornan na Groningen p’e 
Ministerio di Asuntonan Interior, cu un candidato di 
BBB na cabes. 


Ministerio di Agricultura: Lo inclui pesca y lo elimina 
e posicion di e Minister pa stikstof y naturalesa, 
substituyend’e pa un Minister y un Secretario di Estado 
di BBB. 


Otro nombramento y responsabilidad 
Ministerio di Defensa: Lo keda bao control di un minister 
di VVD y un Secretario di Estado di BBB. 


Ministerio di Relacionnan Exterior: Un Minister di NSC, 
posiblemente Caspar Veldkamp, lo asumi e rol aki. 


Ministerio di Comercio Exterior y Cooperacion pa desa- 
royo: A pesar di e postura di PVV contra ayudo na desa- 
royo, e Ministerio aki lo ta dirigi pa un Minister di PVV. 


Ministerio di Infrastructura: Lo ta dirigi pa Barry 
Madlener (PVV). 


Funcion di Secretario di Estado pa Asuntonan di 
Reino 
Ta particularmente importante p’e islanan di Caribe 
Hulandes, e papel di e secretario di estado pa asun- 
tonan di reino, ya cu PVV tin un reputacion desfabo- 
rabel encuanto e islanan aki. PVV, cu a yega di expresa 
opinion critico riba e relacion cu e islanan di Caribe 
Hulandes, lo mester maneha e responsabilidad deli- 
cado aki, loke ta genera preocupacion entre e habi- 
tantenan di e region aki, riba e futuro tratamento y 
maneho. 


Reto y controversia 
Nombramento di Gidi Markuszower (PVV) como posibel 
minister di Migracion ta uno polemico mirando cu 
historia y antecedente. Fuera di esey, e gabinete nobo 
lo tin e tarea di atende e crisis di e compensacion fiscal 
despues di e Toeslagenaffaire y di drecha e scandal, 
un responsabilidad cu lo bay cay riba NSC, cu Sandra 
Palmen como candidato destaca p’e ultimo aki. 


Cu e nombramento y e cambionan structural, e gabi- 
nete nobo bao di Schoof ta prepara pa un etapa di 
ahuste y redefinicion den varios area critico di admin- 
istracion publico. 

ARUBA Convention Bureau (ACB), bou di 
encargo di Aruba Tourism Authority (A.T.A.) 
orguyosamente ta logra premiacion di ‘Best 
CVB/DMO International’, esta ‘Best Convention 
& Visitors Bureau y Destination Management 
Organization’ na Smart Stars Awards 2024, 
organisa pa Smart Meetings Magazine. E 
reconocemento prestigioso aki ta subraya e 
compromiso constante di Aruba Convention 
Bureau (ACB) pa promove Aruba como un 
destinacion atractivo pa reunion, biahe incen- 
tivo, conferencia, y exhibicion (MICE). 


Smart Meetings, un publicador lider di e indu- 
stria di reunion, y e bos di inspiracion pa 
profesionalnan den e industria, anualmente 
ta invita socionan den e industria pa nomina 
y cumpli cu voto riba experiencia propio cu 
un Convention Bureau. Ta un honor di por 
anuncia oficialmente cu ACB ta wordo selec- 
ciona como e ganado absoluto di ‘Smart Stars 
Awards 2024’. Un resultado cu sigur a trece 
cu’ne un gran orguyo pa e ekipo di ACB. 


E reconocemento aki ta un testimonio di e 
dedicacion, pasion, y trabou duro estableci 
pa e team di ACB. E ta trece un gran satisfac- 
cion pa mira cu e esfuerso pa promove Aruba, 
y e compromiso pa sigui mehora continua- 
mente, ta wordo reconoci internacionalmente. 
Un logro cu ta refleha e espirito di e ekipo di 
ACB pa continua na expande e conocemento, 
comparti, y celebra tur logro. 


Banda di e premiacion aki, Aruba ta logra 
conkista dos otro premio prestigioso di Smart 
Meetings: 
• Aruba Marriott Resort & Stellaris Casino a 
wordo nombra como e “Best Beach Hotel.” 
• Hilton Aruba Caribbean Resort & Casino a 
wordo premia como “Best Incentive Hotel.” 


A.T.A. ta sumamente orguyoso di su ekipo 
di ACB, y ta felicita Aruba Marriott Resort 
& Stellaris Casino y Hilton Aruba Caribbean 
Resort & Casino cu e premiacion. E logronan 
aki ta continua na posiciona Aruba como un 
destinacion atractivo pa biahe personal, como 
pa negoshi. 


Smart Stars Awards 2024 


Aruba Convention Bureau ta gana “Best CVB/DMO International” 

E discusion relaciona cu matrimonio di mesun sexo a conoce un punto culmi- 
nante luna pasa aki na Aruba ora Parlamento a keda sin aproba e proposi- 
cion di ley. Iglesianan Cristian di Aruba ta gradici tur e Parlamentarionan 
cu a vota pa mantene e definicion actual di matrimonio den nos leynan. 
Pueblo por a tuma nota con den un frega di wowo esnan cu mester 
representa henter pueblo den Parlamento a defende algo cu  mayoria di 
pueblo ta desaproba. Hasta Corte di Apelacion tabata mas sensitivo cu 
nos Parlamento mes pa no impone un decision riba nos pueblo sin tene 
cuenta cu e sentimento di pueblo. Esaki mester sirbi como ehempel pa nos 
Parlamentarionan. 
Ni maske cuanto hurista of cuanto Parlamentario ta na fabor di e ley aki, 
echo t’e huristanan di e corte mas halto pa derecho humano di Europa a 
determina cu no ta existi un derecho humano riba matrimonio di mesun 
sexo. E codigo civil di Aruba no ta viola e Tratado Europeo pa Derecho 


Iglesianan Cristian di Aruba 


Parlamento mester scucha pueblo 


Humano den e asunto di matrimonio. Nos tur 
ta di acuerdo cu den casonan igual mester tin 
trato igual. Pero Corte Europeo pa Derecho 
Humano a determina caba cu matrimonio 
hetero y matrimonio homo no ta casonan 
igual. 
Na juni 2024, despues di mas cu 20 aña cu e 
gay lobby ta purba influencia opinion publico, 
solamente tres pais a legalisa matrimonio di 
mesun sexo despues cu nan respectivo pueblo 
a aproba esaki via referendum. Den 34 otro 
pais sea Parlamento of Corte a impone esaki 
sin tene cuenta cu opinion di pueblo den e 
asunto aki. Un gran mayoria di e 195 paisnan 
na mundo ta desaproba matrimonio di mesun 
sexo. Parlamento di Aruba no mester impone 
e deseo di un minoria riba henter nos pueblo 
mientras cu nan sa cu mayoria no ta aproba 
matrimonio di mesun sexo. 
Ta un engaño cu ley di matrimonio di mesun 
sexo lo trece felicidad of igualdad p’e ciudada- 
nonan aki. Den paisnan Europeo caminda tin 
un tolerancia hopi halto pa homosexualidad 
problemanan mental y abuso di substanci- 
anan intoxicante ta keda halto bou di e pobla- 
cion homosexual. Pastoornan ta comprende e 
lucha cu famianan tin ora un miembro di famia 
ta lucha cu homosexualidad. Den e famia di 
iglesia tambe tin hende cu diariamente ta lucha 
cu exito contra sentimentonan no desea cu ta 
lanta den nan pasobra nan ta siña somete nan 
bida na Cristo tur dia di nobo. 
E echo cu Parlamento no a haya e 11 votonan 
necesario pa pasa e ley dia 8 di mei ultimo 
combina cu e decision di Corte di Casacion pa 
aplasa su fecha pa duna un veredicto ta algo 
sobrehumano pa cual Dios merece tur honor 
y gratitud. 

DI 17 di mei te cu 7 di juni e ekipo di buceo di “2nd 
Reconnaissance Battalion” di “2nd Marine Division, United 
States Marine Corps” tabata na Aruba p’e training Caribbean 
Coastal Warrior. E training di buceo anual aki ta forma parti 
di un programa di intercambio cu e Scuadron di Marina 
(Marine Squadron Carib -MSC), cu ta ubica na Aruba. Den 
esaki tanto e cuerponan di Marina di Merca como esnan di 
Hulanda ta traha hunto pa asina profundisa y amplia nan 
cooperacion cu otro. 
E enfoke di e training durante e ehercicio tabata riba habi- 
lidad di buceo tactico c’un aparato di re-inhalacion, y a keda 
ehecuta pa tanto un ekipo nobo forma, como un ekipo di 
buceo ya cu eksperencia. Pa medio di e training aki e cuer- 
ponan di Marina ta intercambia nan habilidad tecnico di 
buceo y tambe nan habilidad di buceo di combate cu otro. 
E Mariniernan Mericano y Hulandes ta train, banda di e eher- 


cicio Caribbean Coastal Warrior, tambe anualmente durante 
e ehercicio Caribbean Urban Warrior n’e Campamento 
Mericano Lejeune na North-Carolina. E ehercicionan 
conhunto ta soru pa intercambio di conocemento y exper- 
encia, durante cua ambos pais ta siña di otro. 


Mariniernan Hulandes y Mericano hunto 


ta train habilidad di buceo na Aruba 

E servicio di siguridad militar Hulandes, MIVD, a descubri cu un campaña di 
“cyber espionage” dirigi n’e sistemanan protegi pa Fortigate tabata significa- 
tivamente mas extenso cu loke a wordo informa inicialmente. E revelacion aki, 
anuncia riba 10 di juni 2024, ta indica cu e ‘hack’ a afecta aproximadamente 
20,000 sistema den 2022 y 2023. 
Na februari, MIVD a revela cu malware Chines a keda detecta den un red inde- 
pendiente den ministerio di defensa Hulandes. E descubrimento aki a bay hunto 
cu un rapport tecnico detaya destina pa adverti otro organisacionnan tocante 


Servicio di spionahe Hulandes ta revela un alcance 


mas grandi di e hacking Chines di Fortigate 


e menasa. E malware a probecha di un vulnerabi- 
lidad den e sistemanan di siguridad di Fortigate 
pa establece un entrada, permitiendo acceso 
no autorisa y recopilacion di data. Un declara- 
cion reciente di e Centro Nacional di Siguridad 
Cibernetico ta sugeri cu e escala di e hacking 
ta hopi mas grandi cu loke tabata kere anteri- 
ormente. MIVD awor ta sospecha cu e operativa 
Chines ainda ta mantene acceso na algun di e 
sistemanan comprometi. Segun e informacionnan, 
e campaña di spionahe tabata dirigi riba gobier- 
nonan occidental, organisacionnan internacional 
y varios compania di ministerio di defensa. 


Identificacion y eliminacion di infeccion a resulta 
den un reto, cu ta hiba MIVD na kere cu e actor di 
estado stranhero ta mantene acceso na un cant- 
idad significante di sistema afecta. E dificultad 
pa purga e infeccionnan aki ta pone enfasis riba 
e sofisticacion y persistencia di e campaña di 
“cyber espionage”. 


China a nenga di tin ningun participacion den 
e “cyber attack”. Den respuesta n’e informe di 
februari, oficialnan Chines a declara cu e pais 
“semper ta opone firmemente y ta tuma medida 
fuerte contra “cyber attack” den tur forma 
conforme cu ley” y cu nan no lo permiti ningun 
pais of individuo pa uza e infrastructura Chines pa 


actividadnan ilegal. Mientras cu e investigacion ta 
continua, e alcance di violacion y su implicacion 
pa “cyber security” internacional ta keda un preo- 
cupacion critico p’e entidadnan afecta. 

E Agencia Europeo di Salud ECDC a 
emiti un advertencia urgente cu antibi- 
otico ta birando menos efectivo contra 
cierto formanan di e malesa venerico 
gonorrea. E bacteria cu ta causa e 
malesa aki ta bira resistente, loke ta un 
“avance preocupante” segun ECDC. Si 
e medidanan actual no ta funciona bon 
mas, gonorrea por causa daño serio na 
salud. 


Dos variante di e bacteria ta resis- 
tente na ceftriaxone, e antibiotico cu 
ta prescribi pa tratamento di gonorrea. 
Ademas, e dos variantenan aki tambe 
ta resistente na combinacionnan di 
tratamento, loke ta complica e lucha 
contra infeccion. 


Na 2022, paisnan Europeo afilia na 
ECDC, incluyendo Hulanda, a registra 
un total di 70.881 caso confirma di 
gonorrea. Esaki ta e cantidad di mas 
halto for di tempo cu a cuminsa cu e 
monitor di e datonan aki. E cantidad di 
infeccion a aumenta cu 48 porciento 
compara cu aña pasa. Ya na 2022, 
ECDC a expresa su preocupacion pa e 
aumento aki. 


E cantidad di infeccion di gonorrea 
tambe ta aumentando considerable- 
mente na Hulanda. 
Segun cifranan di RIVM, gonorrea a 
wordo diagnostica 13.853 biaha na 
Hulanda aña pasa, un aumento di casi 
31 porciento compara cu 2022, ora cu 
a registra 10.600 caso. Specialmente 
entre hende muhe y homber hetero- 


sexual te cu 25 aña, tin un aumento 
notabel. 


E desaroyonan aki ta enfatisa e nece- 
sidad di strategianan nobo di trata- 
mento y e importancia di esfuersonan 
continuo di monitor y prevencion pa 
contra e propagacion di gonorrea 
resistente. 


Gezondheidsdienst Europeo ta adverti pa gonorrea resistente 

We Are 


Join Our Award-Winning Team 


#3 TOP HOTEL IN THE CARIBBEAN 
#21 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 

APPLY ONLINE AT: WWW.BUCUTI.COM/CAREERS 

5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 

+ LIFE AND HEALTH INSURANCES 

HOUSEMAN 


IT SPECIALIST 


CONCIERGE/FRONT DESK AGENT 

EXECUTIVE CHEF 


HOUSEKEEPING SUPERVISOR 


E industria di mineria di oro ta enfrentando un crecemento sostenibel di produc- 
cion mientras depositonan di metal precioso ta bira mas y mas dificil pa haya, 
segun e World Gold Council (WGC). 


A pesar di un aumento di 4% den e produccion di mineracion di e prome trimester 
na 2024, e crecemento general a para. E strategista di mercado di WGC, John 
Reade, a enfatisa cu e produccion di mineral a para efectivamente for di 2016- 
2018, cu solamente un aumento di 0,5% na 2023 compara cu e aña anterior. 


Reade a enfatisa cu e ultimo decada a mira un desaceleracion significante den 
crecemento. “Despues di 10 aña di crecemento rapido for di cerca 2008, e indu- 
stria mineria ta lucha pa reporta crecemento sostenibel den produccion”, el a 


Segun e World Gold Council ta informa 


Industria di Mineria di Oro enfrentando 


retonan mientras deposito ta birando scars 


bisa. 


E deposito nobo di oro ta bira mas y mas dificil, ya 
cu hopi area potencial ya a ser explora profunda- 
mente. E proceso pa haya, regla permiso, financia 
y opera minanan nobo a bira mas desafiante. E 
extraccion di oro na gran escala ta rekeri un 
inversion substancial di capital y un exploracion 
y desaroyo extenso, cu generalmente ta tuma 10 
pa 20 aña prome cu e produccion cuminsa. 


Ademas, solamente alrededor di 10% di e descu- 
brimentonan mundial di oro ta avansa pa etapanan 
di desaroyo. Na e momentonan aki, a extrahe mas 
o menos 187.000 tonelada metrico di oro mundi- 
almente, cu contribucion significativo di China, 
Sur Africa y Australia. Sinembargo, e reservanan 
cu ainda por wordo coba ta wordo estima na sola- 
mente 57.000 tonelada, segun e United States 
Geological Survey. 


E proceso pa obtene permiso tambe a bira mas 
lento y dificil, y gobiernonan ta impone reglanan 
mas estricto. Sigura e permisonan necesario por 
tuma varios aña, atrasando ainda mas e opera- 
cion di minamento. Ademas, hopi proyecto plania 
ta den areanan remoto, cu ta rekeri un desaroyo 
amplio di infrastructura, cu ta aumenta gastonan. 


Prijs di oro, cu recientemente a yega na un maximo 
historico impulsa pa e demanda fuerte di China, a 
ser retira lihe, cu oro na prijs di $2,294.3 pa ons. 


“Ta bira mas y mas dificil pa haya oro, permit, 
financia y opera”, Reade a conclui, resumiendo e 
retonan actual di e industria. 

D E P O R T E 


deporte@awemainta.com 


DEN un medida sin precedente, tres aficionado 
di Valencia a wordo condena na ocho luna di 
prizon pa abusa racialmente di e hungado di Real 
Madrid Vinícius Júnior. E sentencia aki, aclama 
como e prome di su tipo na Spaña, ta marca un 
paso significante den e esfuersonan di e Liga pa 
combati racismo den futbol. 


E incidente a cuminsa na un wega na mei di aña 
pasa, unda varios aficionado di Valencia a dirigi 
insulto racista n’e hungado Brasileño. E wega a 
keda para ora Vinicius a identifica un di e delin- 
cuentenan, afirmando cu e aficionado a yam’e pa 
macaco y a imita gestonan di simio. E momento 
emotivo, captando Vinícius cu lagrima den su 
wowonan, a destaca e lucha continuo di futbol 
Spaño contra racismo. Despues di e incidente, 
Valencia a expulsa e fanaticonan for di nan stadion. 
Vinicius, determina pa bringa contra racismo, a 
declara: “lo mi enfrenta racistanan te na final.” 


Mas c’un aña despues, e Liga a confirma cu tres 
persona a ser condena. Ademas di e pena di prizon, 
nan a ricibi un prohibicion di dos aña den e stadion, 
nan a ser ordena pa cubri e gastonan legal y nan a 
ser exigi pa skirbi un carta di disculpa na Vinícius, 
La Liga y Real Madrid. Un acuerdo di culpabilidad 
a reduci e sentencia original di 12 luna di prizon y 
un prohibicion di tres aña den e stadion. 


A pesar di e sentencia, ta posibel cu e delincuent- 
enan no ta cumpli condena pa motibo di e sistema 
legal Spaño, cu hopi biaha ta suspende e casonan 
di prizon di menos di dos aña pa delito no violento 
si e delincuente no tin antecedente. 


E Liga a elogia e decision como un “gran noticia”, 
afirmando cu e ta manda un mensahe cla cu 
racismo lo tin consecuencia penal. E sentencia aki 
ta sigui diferente apelacionnan di e Liga pa cambi- 
onan legislativo pa faculta e liga pa sanciona 


Den un caso historico 


Fanaticonan di Valencia a haya castigo di 
prizon pa abuso racista di Vinícius Júnior 


club, fanatico of hungado directamente pa conducta di odio. Den e ultimo dos 
temporadanan, e Liga a denuncia 16 incidente di abuso racista contra Vinícius 
dilanti fiscalnan Spaño. Javier Tebas, presidente di Liga, a reitera e necesidad di 
sancion mas rapido pa combati racismo na un manera efectivo. Esteban Ibarra, 
di Movemento contra Intolerancia, Racismo y Xenofobia di Spaña, tambe a 
celebra e veredicto, enfatisando cu e ta enfatisa cu e autornan di crimen di odio 
lo enfrenta husticia. 


E condena ta bin despues cu Vinícius a comparti publicamente e costo emocional 
di soporta abuso racista, cu el a experencia den mas di dies campo Spaño, 
manchando su pasion pa deporte. E hungado, nombra hungado di temporada di 
Liga y un di e candidatonan principal p’e Balon di Oro, ta keda un firme defensor 
di racismo. 


Segun cu tin mas caso pendiente, incluyendo un relaciona cu e imagen di Vinicius 
cu ta colga di un brug na Madrid, e speransa ta cu e decision di awe lo habri 
caminda pa sancion mas estricto y mas proteccion p’e hungadonan. 

YANKEES a sinti e ausencia di e bateo di Juan Soto den 
su aliniacion contra Dodgers, luchando ofensivamente den 
e prome dos wega sin dje. E Bombernan di Bronx a bay 1 pa 
15 cu coredo den posicion di careda y a laga 19 homber na 
base. E fanaticonan frustra a expresa nan malcontento cu 
cantonan na Soto, pero tabata e hardinero suplente Trent 
Grisham cu a briya den e ocasion. 


Na un momento crucial riba diadomingo, cu dos out y core- 
donan n’e base, Grisham a reacciona n’e gritonan di “NOS 
KIER SOTO!” anotando un homerun di tres careda contra 
Tyler Glasnow. E hit crucial aki a sigura un victoria di 6-4 pa 
Yankees, yudando nan evita nan prome sweep di e tempo- 
rada. 


E rendimento di Grisham y su comportacion sereno mien- 
tras cu e tabata rondona e basenan a pone den evidencia 
un les clave p’e team: resiliencia y concentracion den adver- 
sidad. Despues di e wega, Grisham a comparti cu momen- 
tonan asina intenso ta yud’e keda enfoca den e wega. 


Aaron Judge a elogia e etica di trabou di Grisham y a enfatisa 
e importancia di cada hungado, specialmente cu Soto for 
di wega pa motibo di un inflamacion den su brasa robes. 


Soto, kende tabata fundamental pa Yankees durante henter 
e temporada cu 4.1 fWAR, lider den e liga, ta spera di recu- 
pera pronto sin rekeri un operacion. 


E serie contra Dodgers a enfatisa e necesidad di adaptabi- 
lidad di Yankees. E prome base Anthony Rizzo, kende tabata 
luchando c’un derota di 1-29 na juni, a wordo manda banki 
na fabor di Oswaldo Cabrera. E decision aki a bay bon, ya cu 
Cabrera a conecta un homerun solo den e di tres entrada, 
marcando e tono di e wega. 


Yankees (46-21) a demostra nan capacidad pa surpasa 
desafionan y haci e ahustacion necesario. Cu hungado clave 
manera Soto temporalmente lesiona, e team mester sigui 
tuma decision strategico pa maximalisa e potencial di nan 
roster. E enfoke aki lo ta crucial ya cu nan ta mustra riba 
exito den un temporada altamente competitivo. 


Yankees siñando lesnan valioso sin Juan Soto 


Evitando di haya un sweep contra Dodgers 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


LIEMARVIN Bonevacia a gana un medaya di brons na 
un forma impresionante den e 400 meter n’e Campeonato 
Europeo di Atletismo na Roma. E Hulandes di 35 aña, kende 
inicialmente tabata parce di a perde oportunidad pa subi 
podium, a termina fuerte c’un poderoso sprint final. 


Bonevacia a crusa e meta cu su miho tempo di e temporada 
di 44.88 seconde. E medaya di oro a bay p’e Belga Alexander 
Doom (44,15 seconde), mientras cu e plata a bay pa Charles 
Dobson di Gran Bretania (44,38 seconde). 


Esaki t’e di dos medaya individual den e campeonato Europeo 
den e careda di Bonevacia den e 400 meter. Anteriormente 
el a gana brons na Amsterdam na 2016 y a termina di cuater 
na Munich dos aña pasa. 


Bonevacia tabata e unico Hulandes cu a competi den e 400 
meter individual na Roma. Su compañeronan di ekipo ta 
enfoca riba e relevo di 4x400 meter, cu e meta di clasifica 
p’e Weganan Olímpico na Paris. E ekipo Hulandes a gana e 
plata olimpico na 2021, cu e eliminacion di relevo programa 
pa diamars den e campeonato Europeo. 


Riba diadomingo Bonevacia a clasifica di shete p’e final c’un 
tempo di 45.17 seconde, su miho marca di e temporada n’e 


momento ey. 
E brons di Bonevacia tabata un ehempel inspirado p’e atleta 
Hulandes Lieke Klaver. Diez minuut despues, Klaver tambe a 
reclama brons den e 400 meter, marcando su prome medaya 
individual den un campeonato importante den aire liber. 


Den 400 meter den e campeonato Europeo 


Bonevacia ta sigura un medaya di brons impresionante 

FAST food, un alimento basico den dieta moderno, ta hunga 
un rol importante den e economia global. E “Burgernomic” 
a ser inventa pa The Economist na 1986, y na principio e 
tabata midi e paridad di poder di compra via e indice Big 
Mac. Awendia e ta trata asuntonan economico mas amplio 
relaciona cu e industria di fast food, incluyendo empleo, 
entrada y salud. 


Area di Empleo: e sector di fastfood ta un dunado di trabou 
importante, specialmente pa personanan cu educacion 
of habilidadnan limita. E sector di fastfood ta ofrece hopi 
trabou di nivel inicial, loke ta contribui significativamente na 
e participacion di e forsa laboral. Sinembargo, e trabounan 
aki hopi biaha ta bin cu un salario abou y beneficionan 
minimo, loke ta genera debate riba practicanan di trabou 
husto y maneho di salario minimo. 


Inigualdad di entrada: e cadena di fastfood ta wordo critica 
hopi biaha pa fomenta inigualdad di entrada. E ehecutivonan 
ta gana hopi mas cu nan empleadonan di prome liña, hopi 
di nan ta depende di asistencia gubernamental pa sobrevivi. 
Movemento manera ‘Fight for $15’ ta boga pa un salario 
mas halto pa atende cu e difirencia aki. 


Contribucion economico: frankisia di fastfood ta genera 
biyones di entrada, ta crea hopi trabou y ta stimula economia 
local. Nan ta aumenta e demanda di diferente bienes y servi- 
cionan, beneficiando proveedornan y otro companianan. 
Sinembargo, empleonan mal paga di industria y e impacto 
ambiental ta trece retonan. 


Implicacion pa salud: consumo regular di fastfood, cu ta 
generalmente halto den caloria, vet y sodium, ta relaciona 
cu obesidad, diabetes y malesa di curason. E problemanan 
di salud aki ta aumenta e gastonan di cuido medico y ta 
reduci e productividad general. 


Tendencianan pa futuro: e industria ta cambiando pa 
opcionnan mas saludabel y sostenibel den respuesta na pref- 
erencia cambiante di consumidornan. Avance den tecnologia 
manera automatisacion y inteligencia artificial ta ser adopta 
pa mehora eficiencia y reduci gastonan. Ademas, sostenibi- 
lidad y preocupacionnan economico ta motiva cadenanan di 
fastfood pa adopta practicanan mas ecologico. 


Den resumen, Burgernomics ta revela e impactonan 
economico profundo y multifacetico di e industria di fast 
food. E ta ofrece trabou y entrada substancial, pero tambe 
ta trece problema critico riba salario, salud y sostenibilidad 
pa medio ambiente. Como consumidor, nos eleccionnan por 
impulsa e industria pa un futuro mas saludabel y equitativo. 


C O M E R C I O 


Burgernomics: 


E impacto economico di fast food 

ADICCION n’e telefon celular ta un problema serio cu ta 
afecta miyones di persona rond mundo. Y cada biaha tin mas 
solucion pa “combatie”, for di software minimalista, crono- 
metro cu directamente ta limita nos actividad diario y hasta 
dispositivo di hardware. 


Stolp ta un dispositivo cu na prome bista por parce un tapa 
pa warda manteca. Pero ta trata di un ekipo cu ta blokia 
señal di WiFi, 3, 4 y 5G y Bluetooth te cu 5 telefon poni den 
dje. 


E ekipo ta existi pa algun tempo, pero recientemente e 
empresa a asocia cu Marie Kondo, famoso autor y empre- 
sario cu ta promove minimalismo, orden, organisacion y 
simplicidad. Y asina un edicion limita di e caha di telefon di 
Stolp a nace den dos colo: KonMari colo bruin y KonMari colo 
beige. Cada caha ta bin cu un guia di desconexion digital 
basa riba e famoso filosofia di Kondo. 


Mescos cu Kondo a duna forma n’e organisacion domestico 
contemporaneo, inspira riba hopi pa adopta un enfoke mas 


intencional di su espacionan vital, Kondo y Stolp ta asina tur 
hende pa adopta un enfoke reflexivo riba nan bida digital y e 
dispositivonan cu ta distrae nan di concentra riba loke real- 
mente ta importa. 


Door di integra Stolp den nan rutina diario, e usuarionan por 
adopta un ritual fisico pa desconecta, lagando espacio pa 
momento di calma y conexion mas profundo cu esunnan cu 
ta rond di nan. Of manera cu ta bisa den algun bar: “No tin 
WiFi, papia cu otro.” 


Awo tin manera pa combati adiccion n’e celular 

UN clinica di cirugia estetico di Istambul, Turkia, a yama hopi e 
atencion door di publica riba red social e potretnan di “before and 
after” di su pashentnan cu ta mustra mehoracion asina radical cu 
e expertonan ta considera imposibel pa logra. 


Clinica Este Med, a comparti riba internet un potret di e antes y 
despues di un pashent cu solamente ta conoci como Michael. E 
potret di “despues” tabata mustra e homber por lo menos algun 
decada mas hoben, su cuero cu lachi awo ta mesun strak cu 
esun di un hoben, un cabes yena di cabey y un nanishi perfecta- 
mente traha. Michael tabatin asina bon aspecto riba su potre 
tid “despues” publica riba Instagram, cu algun usuario a puntra 
si e clinica simplemente a hinc’e den un mashin di tempo. Si e 
dos potretnan no a wordo publica hunto, mayoria di e hendenan 
nunca lo a rey cu nan tabata e mesun persona. Pero esey ta sola- 
mente e principio, ya cu un bista di e profiel di Instagram di Este 
Med a mustra un dozijn di otro transformacion increibel cu hasta 
e expertonan den cirugia plastico no tabata kere. 


“Mi mester mira e registronan dental, e fingerprint y analisis di 
sanger di e dos hombernan aki. Pasobra kico nan ta haciendo na 
Turkia?” un usuario di Instagram a comenta riba e potretnan di 
Michael. Riba e post original di Instagam, Este Med ta afirma cu 
Michael a pasa door di varios cirugia pa logra e increibel trans- 
formacion aki, incluyendo un lifting facial, un lifting di nek, un 
blefaroplastia di e ooglid abao, un blefaroplastia superior, un 
extraccion di vet bucal, un rinoplastia y un transplante di cabey. 


Sinembargo algun experto a declara skeptico n’e posibilidad cu 
hasta multiple procedemento por duna e resultadonan cu por 
a mira riba e potretnan di Michael y otro pashent. Nan ta bisa 
cu e transformacion t’asina extremo cu nan ta sospecha cu e 
potretnan a wordo edita digitalmente. 


“Si nos fiha riba e textura di su cuero riba e potret di antes, nos 
ta ripara cu e tabata un humado of ta bastante mayor,” dr. Nigel 
Mercer, ciruhano plastico di bristol a bisa riba e potretnan di e 
“before” di Michael. “Riba e potret di despues, e tin e cuero di un 
persona di 35 aña y esey no ta posibel.” “E forma di su wenkbrau- 
wnan di antes y despues ta completamente diferente,” Mercer a 
añadi. “Su cara tin un forma completamente diferente y mi no 
por kere cu por haci esey solamente cu eliminacion di e vet na su 
cachete, cu ta eliminacion di e cusinchinan di vet den e couchinan 


pa crea un aspecto facial mas angulas y mas delega,” e dokter a 
agrega. 
Otro “before and after” di un “sra. Dilek” publica pa Clinica Este 
Med, a bira viral poco despues di Michael y a mustra un trans- 


formacion ainda mas asombroso. Un muhe mayor a converti di 
algun manera den un hoben y bunita modelo y aunke e makeup 
a sin duda a yuda, e dos potretnan no por tabata mas diferente. 


“E potretnan aki ta hopi diferente, nan no ta e mesun person- 
anan,” e ciruhano plastico Mark Mikhail, “hasta cu cirugia cu nan 
a bisa. E calidad di e cuero ta totalmente diferente y nan wowo ta 
di otro colo.” 


Dr. Mercer tabata mas reserva cu su veredicto, señalando cu e 
iluminacion por hunga un gran papel den e potretnan di antes y 
despues y afirmando cu e adicion di makiyahe y algo di edicion 
digital, por amplifica e efectonan di e cirugia plastico. 


Cu e “before and aftger”, mester tin e mesun iluminacion. Aki 
nan ta blankia e potretnan di “despues”, e dokter a bisa. “Asina 
ta, prome sin makiyahe y despues cu makiyahe, por ta e mesun 
persona. Pero nan tabata hopi, hopi edita.” 


Clinica di cirugia estetico na Turkia a 
bira viral pa su potretnan “imposibel” 

1. Tin mas o menos 5.000 especie di spons marino. Si, di 
berdad! 


2. Beyonce t’e artista cu mas premio Grammy. El a wordo 
nomina pa 88 premio y a gana 32 di nan. 


3. E palabra ‘cereal’ ta bini di un Diosa Romano. E cuminda 
di desayuno ta haya su nomber di e Dios di cosecha y agri- 
cultura, Ceres. 


4. E saco chikito di bo jeans a wordo diseña pa warda 
holoshi di saco ‘pocket watch’. E tabata necesario p’e 
cowboynan den e añanan 1800, pero awor e ta un caracter- 
istica principalmente decorativo. 


5. Papa no por ta donante di organo. Tur curpa di papa ta 
pertenece na Vaticano ora nan muri, loke ta nifica cu no ta 
permiti donacion di organo. 


6. Lamunchi geel ta flota, pero e lamunchi berde ta sink. 
Esaki ta debi na nan diferente densidad, cu hopi biaha ta haci 
cu e lamunchi berde sin pela ta sink si nan wordo sumergi 
den un likido. 


7. E continente Africano ta den tur cuater hemisferio. 


8. Den e programa di television Gilmore Girls, Keiko 
Agena, di 26 aña, a hunga e papel di Lane Kim, di 15 aña. 
Sinembargo, su co-protagonista Alexis Bledel interpretando 
Rory, di 15 aña, tabatin 19 aña. 


9. Hende un tempo tabata come arsenico pa mehora nan 
cuero. Na fin di siglo XIX tabata wordo bisa cu nan tabata 
elimina mancha y ‘blackheads’. 


10. Julio Cesar a wordo hinca 23 biaha. E lider Romano a 
wordo asesina pa su compañeronan di senado, incluyendo 
su miho amigo Brutus. 


Bon Pa Sa 

DIABIERNA 24 di mei 2024 nos Prome Minister a tuma e 
decision di firma e Rijkswet. Asina tambe nos Prome Minister 
a entrega nos autonomia na Hulanda. Un Status Aparte cu 
tabata un lucha di hopi aña pa a yega su fin. Aruba su Status 
Aparte tabata unico den reino Hulandes, pero awe no tin 
ningun balor mas. 


Nos por corda expresion di difunto Gilbert Francois Betico 
Croes cu si mishi cu Aruba su Status Aparte esey kiermen 
guera. Betico Croes lo draai atrobe den su graf, paso Hulanda 
a logra pone Aruba na rudia. E supuesto “logro hybrido” di 
nos Prome Minister lo keda graba den nos historia cu nomber 
y fam. E fecha 24 di mei 2024 ta keda graba mesun cos cu 
18 maart. 


Despues cu nos Ministro di Finansa no a logra haya $160 
miyon fia no a keda Minister President nada otro di entrega 
Aruba su autonomia. Por ta cu no por a haya un prestamo 


paso gobiernonan di ultimo 22 aña a sink Aruba den debe. 
Diripiente nos por a tende cu Ministro di Finansa a sali diad- 
omingo ultimo di biahe pa Merca pa busca finansa di $160 
miyon. Si Aruba ta bao di curatela y tur cos lo wordo dirigi 
for di Hulanda ta kico e Minister di Finansa ta bay busca? 


Kisas ta un biahe di despedida paso e gobierno aki a entrega 
e poder na Hulanda. Parlamentarionan por wel di bay cas 
paso nan no tin voz mas y pa kico gasta placa. 


Situacion mundialmente ta cambiando. E resultado di elec- 
cion na Europa lo trece un cambio di 180 grado den e Mundo 
politico. E pueblo Europeo no kier tende mas di partidonan 
socialista. E parti di Alemania cu tabata comunista a vota pa 
libertad y a vota pa partido derechista/conservador. 


Esaki ta haci cu e plan di Sustainable Development Goals ta 
cay na awa. Nacionnan Uni su gobierno globalista a fracasa. 
E resultado di eleccion Europeo a haci cu president Macron 
di Francia, Prome Minister di Belgica a disolve parlamento y 
a yama eleccion. 


Aki na Aruba tambe nos tin un gobierno socialista cu a 
fracasa y a sink Aruba mas den debe. Nos Prome Minister 
mester tuma ehempel di paisnan Europeo y bay gobernador 
y disolve parlamento y yama un eleccion den 90 dia. E gobi- 
erno aki no ta integro paso una bes cu husticia drenta cas di 
gobernacion pa investigacion ta demostra cu tin suficiente 
prueba pa a drenta Cocolishi. E lo por tarda pero e lo bati 
nan porta tardi of tempran. 


Den 5 aña di tempo president di El Salvador a transforma e 
pais di crimen pa un pais di pas y di progreso. E presidente 
a declara cu esaki por tabata posibel cu ayudo di nos bon 
Dios. Aki na Aruba nos gobierno den 7 aña di tempo a sink 
nos Isla den debe y pone bao curatela. Un isla c’un turismo 
fluorescente pero cu su finansa ta manera un bari sin bom. 


Esaki ta tempo di Dios y no di politiconan. Dios su tempo 
ta perfecto. Esaki t’e tempo pa Aruba core cu politiconan 
di promesa falso cu nunca a cumpli cu pueblo. Politiconan 
cu ta bay contra leynan di Dios cu ta trece maldicion pa nos 
Isla. Partido Curpa t’e unico partido cu leynan di Dios no ta 
negociabel. Partido Curpa t’e unico alternativa. 


Eric Ras(Curpa): 


Gobierno di Aruba ta bou curatela 


di Hulanda pa mal gobernacion 

FOR di momento cu Departamento di Mucha y Hoben (DMH) a 
keda oficialmente institui na october 2022, e trabounan relaciona 
cu ehecucion di ley di centro di cuido di mucha ta canando. Como 
un di e tareanan principal di DMH ta, ehecuta y supervisa ley di 
Centro di Cuido di Mucha y percura pa un bon calidad di cuido di 
mucha na tur e centronan di cuido di mucha na Aruba. Tur centro 
di cuido di mucha mester ta registra oficialmente na DMH, y tur 
mayor tin acceso tambe pa wak si nan centro di cuido di mucha ta 
registra via www.dmh.aw y bay na e tab di registracion nacional. 
Awe oficialmente DMH a sali den compania di Polis di Bario, cu e 
supervision y control den e centronan di cuido di mucha. 


Pakico Supervision den centro di cuido di mucha? 
DMH ta haci supervision y control den centro di cuido di mucha 
pa garantisa un desaroyo completo y di siguridad y proteccion 
pa nos muchanan. P’esey un supervision apropia y profesional 
di e centronan di cuido di mucha ta sumamente esencial. Tanto 
e doño (propietario) di e centro di cuido di mucha y gobierno ta 
contribui hunto pa yega na un bon calidad di cuido di e centronan 
di cuido di mucha. 


Doño (propietario) di e centro di cuido di mucha ta responsabel pa 
cumpli cu e rekisitonan di calidad di cuido di mucha, stipula den 
articulo 9 y 10 di e Ordenansa Nacional (AB. 2017 No. 38), cu ta 
indica cu mester duna cuido di mucha na un manera responsabel 
y profesional. E supervision ta sosode den un forma sin previo 
aviso y mester haci minimo 1 supervision pa aña, manera cu e 
ley ta stipula. Sinembargo e maneho di keho ta duna espacio, 
pa supervision tuma lugar na momento cu ta necesario, special- 
mente pa garantisa siguridad di calidad di cuido di nos muchanan. 


Kico e Supervision ta encera? 
DMH ta haci un supervision cu ta consisti di observa, monitoria, 
prueba, acumula y evalua e servicio brinda y con ta anda cu e 
muchanan cu ta bishita e centro di cuido di mucha. Lo brinda 
un supervision stimulante, pa duna instruccion unda e centro di 
cuido di mucha mester traha riba dje, p’e cumpli cu e exigenci- 


anan di regulacion. 


Pues ta enfoca riba si e centro di cuido di mucha ta: 
• brinda cuido y guia na e muchanan na un manera responsabel 
y adecuado; 
• contribui na e desaroyo optimal y saludabel di e muchanan; 
• percura cu e cuido di e mucha ta den un ambiente ‘safe’ (veilig) 
pa tur su muchanan; 
• percura cu e centro di cuido di mucha ta cumpli cu e exigenci- 
anan di e manual di regulacion. 


Sticker pa identifica cumplimento 
DMH tin como meta final den futuro cercano, cu na momento cu 
un centro di cuido di mucha ta cumpli cu e exigencianan di regula- 
cion pa opera, e centro di cuido di mucha lo haya un sticker visibel 


pa tur mayor. Un version relevante di e rapportnan di supervision 
tambe lo ta disponibel, pa asina e mayornan por informa nan mes 
debidamente tocante resultado di e supervision- y control haci 
na e centronan di cuido di mucha cu nan a scoge. 


DMH ta inicia supervision den centro di 
cuido di mucha den forma stimulante! 

MINISTER Xiomara Maduro di Cultura tin na su encargo 
e maneho riba monumentonan di nos Pais. Den practica 
e maneho aki ta wordo ehecuta pa Monumentenbureau 
cu ta identifica y documenta edificionan y sitionan cu tin 
balor unico pa humanidad, ta percura pa nan mantencion y 
restauracion, y ta promove pa proteha y preserva nos monu- 
mentonan como herencia cultural di Aruba y humanidad. 
Banda di esaki Monumentenfonds Aruba tambe ta activo cu 
su meta principal pa busca fondo pa mantene y restaura 
e monumentonan di nos Pais. Aruba ta conta tambe cu un 
Monumentenraad cu ta evalua y duna aprobacion necesario 
ora ta haci mantencion y restauracion na monumentonan 
di Aruba. Actualmente tin cuater edificio monumental cu ta 
wordo renoba den nan gloria, pa nan por conta nan historia. 
Ta trata di Maria Convent, Warda di Polis na Savaneta, Cas 
Veneranda y Ex-edificio di DOW. 


Maria Convent 


E edificio di Maria Klooster conoci como Maria Convent 
ta data di aña 1920 y tabata hospeda e Soeurnan di 
Dominicanessen di Voorschoten. E kapel di e klooster a 
ser agrega na aña 1946. Despues cu e klooster a cera na 
aña1980, e edificio a ser entrega na Gobierno di Aruba. 
Na aña 1995 a cuminsa e trabou di renobacion y na aña 
1996 e Ministerio di Cultura y Departamento di Asuntonan 
di Exterior a muda pa e edificio aki. E edificio aki a conoce un 
renobacion y awo e monumento Maria Convent ta hospeda 
e facultad di ‘Sustainable Island Solutions through Science, 
Technology and Mathematics’ (SISSTEM) di Universidad di 


Aruba. Esaki ta e di dos fase di e proyecto di SISSTEM cu 
ta wordo financia cu fondonan di Union Europeo hunto cu 
e yudansa di United Nations Development Program (UNDP). 
Esaki lo yuda forma studiante cu e conocemento pa logra un 
desaroyo sostenibel di Aruba y pa mundo. 


Warda di Polis Savaneta 


E monumento conoci como Warda di Polis Savaneta tambe 
ta wordo restaura den su gloria pa asina por bolbe sirbi 
como oficina pa Cuerpo di Polis di Aruba. E edificio aki a 
wordo traha den añanan 30 pareu cu e ‘Politiepost’ nan di 
Oranjestad, San Nicolas y Noord. 


Minister di Cultura Maduro ta informa: 


Tin cuater edificio monumental 
ta wordo restaura den nan gloria 


>> 

Cas Veneranda 


Den centro di ciudad ta tumando luga e renobacion di Cas 
Veneranda cu ta den proceso pa bira monumento oficial di 
Aruba. E edificio a wordo construi na aña 1936 pa sr. Merdado 
‘Dada’ Picus riba instruccion di sr. Federico Maximiliano 
‘Machi’ Arends pa su casa sra. Maria Veneranda. E arki- 
tecto Dada a bay Cartagena, Colombia pa wak un cas estilo 
neobaroco di Latinoamericano cu e casa di sr. Machi Arends 
tabata gusta pa construi Cas Veneranda den mesun estilo. 
Den e tempo ey Cas Veneranda tabata un di e casnan mas 
grandi y cu un arkitectura unico na Aruba. Cas Veneranda a 
conoce hopi funcion, e tabata cas di famia Arends, despues 
e tabata tambe un luga cu tabata bende ijscream, di Mama 
Ocha, yiu di sr. Machi y sra. Maria. Machi tabata comerciante 
y consul di Spaña y asina e cas aki tambe a fungi como 
oficina di consulado di Spaña. Despues di algun tempo Cas 
Veneranda a bira un discoteque “Club Noveau” y na aña 1978 
sr. Irwin y sr. Martin Tauber a habri Papiamento Restaurant 
akinan. Den añanan 80 e restaurant a cambia di maneho y 
famia Ellis a bira doño di e restaurant y e restaurant a muda 
pa otro luga. Despues cu restaurant Papiamento a muda, 
e edificio a keda bashi y na aña 2014 un candela grandi a 
destrui e plafond y dak y tambe acabada di algun muraya. 
E renobacion ta den ful swing pa asina pronto por sirbi como 


oficina pa Departamento Economico di Gobierno di Aruba. 


Ex edificio di DOW 


E edificio aki a wordo diseña pa DOW na aña 1949 den un 
estilo nobo di arkitectura comercial pa por ubica e oficinanan 
di DOW aden. Durante e temporada ey cu establecimento 
di Lago, economia di Aruba a crece y consecuentemente 
e trabounan administrativo y e trabounan na DOW tambe 
a aumenta. Esey a trece cu ne cu DOW mester a muda 
pa bay un edificio mas grandi y moderno. E edificio aki a 
wordo construi pa e contratista Ramon Montaner y a wordo 
construi den dos fase. E parti banda pazuid (L. G. Smith 
Blvd) a wordo construi den e prome fase y e parti cu ta 
duna pa Paardenbaaistraat a wordo construi den e di dos 
fase na aña 1954. Un caracteristica notabel di e arkitec- 
tura entre 1930 y 1950 tabata cu e daknan cu panchinan 
di dak cu ta di ceramica tabata sali for di e gevel di e edifi- 
cionan. Door di scarsedad di material di construccion door 
di Segundo Guera Mundial e daknan tabata wordo cubri cu 
panchinan di metal, eterniet y asfalt. E edificionan construi 
durante e periodo aki tabata construi teniendo cuenta cu 
clima. E fachada ta traha pa laga luz y aire pasa, proteha 
riba e calor di e solo pa controla e clima paden di e edificio. E 
edificionan aki a wordo construi cu arkitectura conoci como 
‘DOW architectuur’ y ta forma un grupo di arkitectura apart 
di e construccion cu nos conoce normalmente na Aruba. 
Poco dia atras, e edificio di Ex-DOW a keda traspasa pa su 
doño nobo, Aruba Ports Authority cu lo percura pa renoba e 
edificio monumental aki pa e por bira oficinanan pa APA, ATA 
y Monumentenbureau. E monumento aki lo hospeda ATA su 
‘Visitor Information Center’ super moderno cu lo por brinda 
informacion na nos turistanan cu ta den centro di ciudad. 


Conserva pa conta Aruba su historia 
Minister Maduro di Cultura ta gradici tur persona y instancia 
cu ta percura pa Aruba su monumentonan por wordo renoba 
y conserva, ya cu nos monumentonan ta parti importante di 
Aruba su herencia cultural. Cada monumento restaura den 
su gloria, lo percura pa conta su storia y e historia di Aruba. 

SEÑOR Jeremy Croes, director di Compania Arubano di 
Petroleo a expresa, despues di e ceremonia di firmamento, 
cu e ta sumamente contento cu Gobierno di Aruba a yega na 
un contracto entre Compania Arubano di Petroleo (CAP) cu 
Andicuri Oil & Gas Exploration VBA (AOGX), cu ta un subsid- 
iario local di Armstrong International LLC (“AI”). 


Señor Croes a expresa cu e momento aki ta uno hopi special, 
y cu CAP ta hopi entusiasma pa cuminsa e etapa nobo aki 
cu Andicuri Oil & Gas, pa loke ta exploracion, desaroyo y 


produccion di hidrocarburos den e area maritimo di Aruba. 


El a splica cu e team tras di Armstrong ta un team hopi 
conoci pa descubri y explora den areanan cu nan ta yama 
“frontiers areas”, cu ta areanan no mucho conoci, y esaki 
ta permiti nos soña un poco, y duna nos e speransa di por 
logra haya algo. 
Cu e acuerdo firma, e trabounan por cuminsa. E compania 
lo cuminsa cu e exploracion, teniendo na cuenta cu e medio 
ambiente, y tur e normanan social, den colaboracion y bon 
comunicacion cu “stakeholders” local. Den e prome fase, 
Andicuri Oil & Gas lo cuminsa analisa mas data, cual lo por 
tin un duracion di maximo 2 aña. Unabes e analisis aki ta 
aden, lo por sigui pa e siguiente fase. Cu resultado posi- 
tivo, Aruba lo drenta den e siguiente fase cu lo por dura un 
maximo di tres aña. 


“E ta un momento hopi grandi, cu ta tuma hopi inversion. 
No ta asina facil bo ta haya un compania cu ta dispuesto 
pa bin inverti asina hopi di nan tempo y energia pa purba 
descubri gas y/of petroleo na Aruba. Specialmente cu ya den 
pasado e compania Repsol a bin explora e areanan maritimo 
di Aruba, sin haya nada. P’esey nos ta sumamente contento 
cu e logro aki”, Señor Croes a expresa. 


Director di Compania Arubano di Petroleo Jeremy Croes; 


E capitulo nobo den exploracion di gas 
na Aruba, ta permiti nos soña un poco 


Diaranson, 12 Juni 2024 
AWEMainta 
COMUNIDAD 
25 


Diaranson, 12 Juni 2024 
COMUNIDAD 
26 
AWEMainta 


GABINETE Wever-Croes, desde inicio 
di su gobernacion na aña 2017, a 
bin ta hibando un maneho financiero 
responsabel p’asina sanea e situacion 
financiero cu Gobierno a hereda di e 
gobierno anterior. Sinembargo, e crisis 
mundial di e pandemia na aña 2020, a 
ocasiona mas daño financiero na nos 
pais. Gobierno aki no a para man crusa 
y cu determinacion a traha pa trece 
bek finansa di Aruba riba e rumbo di 
progreso. Y awo Aruba ta mirando 
resultado di e bon maneho financiero di 
Gabinete Wever-Croes. Y tambe, esaki 
a wordo comproba pa varios instituto 
financiero internacional y recien tambe 
pa Banco Central di Aruba. Aruba a 
ricibi bon noticia tras di otro riba su 
maneho financiero. Aruba ta den desa- 
royo. 


Recientemente, señor Paul Hilbers, 
Director 
di 
Fondo 
Monetario 


Internacional (IMF), a elogia Gobierno 
di Aruba p’e maneho financiero di pais 
Aruba, indicando cu e economia ta 
draai bon y e finansa tambe ta bay bon 
y a declara cu Aruba tin un desaroyo 
financiero positivo. 


Na luna di maart recien, e compania di 
rating Fitch Ratings a revisa nan mira 
riba Aruba, di stabiel pa positivo. Esaki 
ta un ‘upgrade’ cu sigur ta refleha e 
bon direccion di Aruba su economia y 
finansa publico. Fitch den su rapport 
cu ta obtenibel riba nan website, ta 
reconoce e trabounan y maneho serio 
y responsabel cu Gobierno di Aruba 
ta haci pa recobra tanto e credibi- 
lidad como e base fuerte financiero 
cu a tambalia durante e añanan di 
pandemia. 


Tambe, den luna di mei, Aruba a ricibi 
e bon noticia di e instituto Economisch 


Bureau Amsterdam (EBA) cu a evalua 
e leynan y protocolnan di supervi- 
sion financiero di Aruba Corsou y Sint 
Maarten. E evaluacion a sali relativa- 
mente na fabor y positivo pa Aruba y 
tur ciudadano por lesa e rapport riba 
e pagina online di EBA, https://www. 
economisch-bureau.nl 


Y den e prome siman di e luna aki, Banco 
Central di Aruba a publica e ‘State Of 
The Economy 2023’. Den e publicacion 
aki Banco Central ta evalua e desaroy- 
onan di pais Aruba durante aña 2023 
y a duna conclusionnan sumamente 
positivo pa Aruba. 


Entre otro, Banco Central ta indica 
cu den aña 2023 Aruba su economia 
a crece cu 5.2% mas cu aña 2022 y 
inflacion na Aruba a baha di 5.6% den 
2022 pa 3.4% den 2023. 


“Esakinan ta bon noticia pa Aruba. 10 
aña pasa Aruba tabata pasando den 
e peor momentonan financiero, cu a 
conduci n’e KB riba ex-premier Mike 
Eman. Awo, 10 aña despues, Banco 
Central a publica un rapport cu hopi 
elogio pa Aruba su maneho. Ainda nos 
no ta unda nos mester ta despues di 
e maneho financiero devastador di e 
gobierno anterior di otro asignatura y e 
pandemia devastador cu tawata un di e 
retonan mas grandi. 


Pero nos Gobierno ta logrando un 
progreso pa Aruba. Locual cu nos 
Gobierno, Gabinete Wever-Croes ta 
haciendo ta muestra cu nos tin e curashi 
pa haci loke mester pa crea confiansa 
y stabilidad p’asina por crea oportun- 
idadnan di progreso y prosperidad pa 
tur ciudadano di nos pais. Aruba ta den 
desaroyo”, Prome Minister a enfatisa. 


Den e publicacion ‘State Of The Economy 2023’ 


Banco Central Di Aruba ta duna 


conclusionnan sumamente positivo pa Aruba 

DIALUNA ultimo Minister di Asuntonan Economico, 
Comunicacion y Desaroyo Sostenibel, sr. Geoffrey Wever, a 
ricibi e rapport “Verantwoord en duurzaam ondernemen op 
Aruba” di Sociaal- Economische Raad (SER)    
   
SER a enfoca riba e importancia pa stimula empresariado 
responsabel y duradero na Aruba mirando e rol fundamental 
cu esaki ta trece pa sigui crece y diversifica economia di 
Aruba. 


Den 2023 un total di 1539 compania nobo a registra, un 
aumento di 12.8% compara cu 2022. (1364) Esaki ta duna 
un indicacion cu e clima empresarial na Aruba ta uno posi- 
tivo. 
E retonan cu SER a identifica ta e centralisacion di informa- 


cion y haci esaki mas accesibel pa empresarionan. Fortifica 
aun mas e posibilidad di ricibi financiamento como tambe 
un mecanismo financiero alternativo manera “Venture 
capital”, “Business angels” y “crowdfunding” pa start ups. 
   
Minister Geoffrey Wever ta gradici SER pa e conseho 
“Verantwoord en duurzaam ondernemen op Aruba”, un 
conseho cu Minister Wever lo uza pa amplia y mehora e 
maneho cu lo contribui pa sigui traha riba mehoracion di e 
clima empresarial na Aruba. 


“Importante ta pa nos como gobierno no laga e consehonan 
importante manera esunnan di SER den lachi pero uza nan 
pa traha maneho”, segun Minister Wever. 


Presentation di SER: 


Minister Geoffrey Wever a ricibi rapport di 


“Empresariado responsabel y duradero na Aruba” 


E consumidor na Aruba falta protec- 
cion legal y pa es motibo Minister 
Wever a anuncia algun luna pasa cu lo 
bin cu un ley pa percura cu e consum- 
idor 
wordo 
proteha 
debidamente. 


Tambe cu lo agrega un mandato pa 
empodera Aruba Fair Trade Authority 
(AFTA)pa eherce esaki. Ta trata aki 
di e Landsverordening bestuursrech- 
telijke handhaving consumentenbes- 
cherming.  


Pa por logra e proyecto aki, Minister 
Wever a acorda cu Hulanda pa agrega 
esaki n’e Landspakket y asina a sigura 
fondo adicional p’e ley pa proteccion 
di consumidor por bira un realidad 
pronto.  
  
Mirando e embergadura di e ley aki, 
Sociaal-Economische Raad (SER) a 
wordo puntra pa duna un conseho riba 


e concepto di ley. SER a prepara su 
conseho y a entrega esaki na Minister 
Wever p’awo e proceso di legislacion 
por wordo termina y asina pronto e ley 
di proteccion di consumidor por bira 
un realidad. 


 “E consumidor ta un actor sumamente 
importante den nos economia y lamen- 
tablemente pa hopi aña no a haya 
atencion. Awor cu e ley nobo e consum- 
idor lo haya e proteccion huridico cu e 
merece”, segun Minister Wever. 


Minister Wever a ricibi conseho di SER riba 


e ley nobo pa proteccion di consumidor 

DIAMARS mainta, Prome Minister 
Evelyn 
Wever-Croes 
tawata 


presente na Cas di Cultura na unda 
cu Maria College MAVO a organisa 
e Culturele Kunstzinnige Vorming 
Dag (CKV). E tema di e aña aki ta 
“briya hunto” na unda e klasnan 
1,2, y 3 ta pasa nan toets pa CKV, 
eherciendo un bunita baile. 


Tambe, durante e mainta aki e 
Cabesante di Maria College MAVO, 
señora Rosenstand a tuma opor- 
tunidad pa duna homenahe na 2 
docente cu a cumpli 25 y 30 aña 
den servicio, gradiciendo cada un 
di nan pa nan esfuerso y dedica- 
cion na futuro di nos hobennan, 
durante tur e añanan. 


Prome Minister a expresa cu e 
mainta aki tabata uno sumamente 
bunita pa wak e talento cu cada 
hoben ta eherce. E tipo di “toets” 
aki, no solamente ta yuda nan pa 
ta mas sigur di nan mes, sino ta 
duna nan e forsa pa por logra tur 
nan metanan den futuro. 


Prome Minister ta felicita cabe- 
sante di scol, señora Rosenstand, 
tur docente y alumno di Maria 
College cu un tremendo presen- 
tacion, y ta gradici e docentenan 
pa inculca e balor y importancia 
di arte den nos hobennan desde 
trempan, mirando cu esaki lo ta di 
gran beneficio pa nan den futuro. 
Prome Minister tambe ta gradici 
cada mayor cu tabata presente pa 
duna sosten na nan yiunan. 


“Boso apoyo incondicional ta di 
gran importancia pa e futuro di 
nos muchanan. Masha pabien cu e 
bunita mainta aki”, Prome Minister 
a expresa. 


En conexion cu e CKV dag di Maria College 


Inculca e balor y importancia di arte den nos 


hobennan di trempan ta di gran beneficio pa nan futuro 

DEPARTAMENTO di Mucha y Hoben (DMH) t’e instancia 
gubermental asigna pa carga, ehecuta y supervisa e ley di 
Centro di Cuido di Mucha na Aruba. Despues di mas di 30 
aña, cu a presenta pa prome biaha e Ley di Centro di Cuido 
di Mucha na Parlamento di Aruba, e ley ta drenta na vigor, 
dia 15 di augustus 2023. E ley aki a conoce alrededor di 
16 adaptacion den transcurso di tur e añanan, pasando den 
hopi aña di discusion, colaboracion, planificacion, estudio y 
input di e veld mes den e periodo di 2015-2017. 


Finalmente dia 15 di juni 2017, a bolbe presenta e ley 
adapta na Parlamento y a haya aprobacion un biaha mas. 
N’e momento ey e meta tabata ta, p’e ley drenta na vigor dia 
1 di juli 2018. Sinembargo e ehecucion no tabata uno asina 
facil pa implementa y a pesar di tur e preparacion-, discu- 
sion, documentonan traha, e ley a encontra su retonan pa 
realmente drenta na vigor. 
Punto di Salida 
Na 2001 Aruba, como pais, tambe a firma e Tratado aki, 
haciendo asina e compromiso pa proteha di un forma mas 
completo posibel, e desaroyo di e mucha den su personal- 
idad, talento, capacidad emocional, mental y fisico. P’esey e 
punto di salida di e ley di centro di cuido di mucha ta basa 
riba e Tratadonan Internacional di Derecho di Mucha, specifi- 
camente e articulonan 3, 6 y 12 y siguientemente Aruba a 
percura p’e tin su mesun normanan y a traha e Ordenansa 
Nacional Centro di Cuido di Mucha (AB 2017 no.38). 


Den Ordenansa Nacional di Centro di Cuido di Mucha tin 4 
decreto nacional (Lbham) cu ta imperativo y mester ta cla, 
pa ehecucion di e ley; 
1. articulo 8 inciso 2; regla adicional di registro di centro di 
cuido di mucha; 
2. articulo 21, inciso 2; regla adicional di exigencianan pa 
un procedemento di keho; 
3. articulo 23, inciso 6; regla adicional di contenido y trans- 
mision di supervision; 
4. articulo 27, inciso dos; regla adicional di e.o. last onder 
dwangsom y boet administrativo (bestuurlijke boete). 


Banda di e 4 decretonan nacional tambe mester tin 2 regula- 
cion ministerial: manual di regulacion di exigencia di calidad 
di cuido di centro di cuido di mucha y regulacion di formu- 
lario di peticion pa haya permiso pa opera un centro di cuido 
di mucha. 


DMH ta sigur cu nos niun por imagina e sociedad Arubano 


sin cuido di mucha mas y cuido di mucha ta importante pa 
tur hende; mayornan, dunado di trabou y gobierno. Cuido di 
mucha ta promove un crecemento di participacion laboral y 
ta duna e mayornan tambe e oportunidad pa combina otro 
actividad social cu educacion. 


DMH ta accentua cu e trayecto di ley di 


centro di cuido di mucha ta data for di 1992 

MERCA t’e partner no-Europeo mas importante 
pa Reino Hulandes den e terenonan di loke ta 
relacion economico y siguridad. E relacion fuerte 
ta esencial p’e prosperidad di Reino Hulandes, 
y pa nos como isla Caribense cu ta depende 
fuertemente riba e economia Norte Americano. 


Rey Willem-Alexander y Reina Máxima lo bishita 
e estadonan Mericano di Georgia y New York for 
di dialuna 10 te cu 13 di juni. Den Georgia nan lo 
bishita ciudad Atlanta y Savannah, y na New York 
nan lo bishita ciudad Albany y New York City. 


Paralel n’e bishita di trabou di e pareha real, un 
delegacion di CEO di VNO-NCW lo forma parti 
di e biahe y lo tin un mision di RIVM y lo tene 
un mision comercial tambe. Durante e bishita 
na estado Georgia, e pareha real lo ser acom- 
paña pa ministro Harbers y na estado New York 
pa ministro Schreinemacher. Minister Geoffrey 
Wever di Asunto Economico, Comunicacion y 
Desaroyo Sostenibel, hunto cu Minister Cijntje di 
Desaroyo Economico di Corsou tambe lo forma 
parti den e bishita aki. 


E bishita aki ta subraya e relacion bilateral 
fuerte entre Reino Hulandes y Merca y e relacion 
economico importante cu e estadonan di Georgia 
y New York. Georgia n’e momento aki ta di nuebe 
partner comercial mas grandi di Hulanda den 
Merca y ta desaroyando fuertemente. New York 
ta importante pa Hulanda, mescos cu California 
y Texas, ora cu ta yega na interes di comercio y 
inversion. 


Minister Geoffrey Wever lo ta presente durante 
e mision comercial na New York. “E viahe aki ta 
subraya e importancia di un bon relacion den 
Reino y ta muestra con e paisnan den Reino 
Hulandes por uni pa explora oportunidadnan 
economico. Mi ta sumamente agradecido y 
honra p’e invitacion pa por compaña Rey Willem- 
Alexander y Reina Máxima durante e mision aki 
y representa Aruba den e forma aki”, Minister 
Wever ta expresa. 


Durante mision comercial pa Merca 


Minister Geoffrey Wever lo compaña 
Rey Willem-Alexander y Reina Máxima 

DIA 19 di juni di 7’or pa 9’or di anochi ta tuma luga e lectura 
‘The Political Culture of Caribbean Sovereignty’, den Auditorio 
di Museo Arqueologico Nacional Aruba – MANA. E lectura ta 
organisa pa e programa di investigacion ‘Island(er)s at the 
Helm’. E ta pa un y tur cu ta interesa den e tema menciona 
ariba. 


Orador principal, Linden Lewis lo lidera e discusion riba 
asuntonan di soberania y su tendencianan (neo)colonial 
den Caribe. Lewis ta Profesor di Sociologia na Bucknell 
University y a scirbi extensivamente tocante asuntonan di 
sexo, rasa, trabou y globalisacion den Caribe. E ta e editor 
di ‘The Culture of Gender and Sexuality in the Caribbean’, 
co-editor di ‘Color, Hair and Bone: Race in the Twenty-first 
Century’, y editor di  ‘Caribbean Sovereignty, Development 
and Democracy in an Age of Globalization’. 


Dr. Lewis lo ser acompaña pa panelistanan Alissa Trotz 
y Anton Allahar. Alissa Trotz ta Profesor di Estudionan 
Caribense y e Director di Estudionan di e Ser Femenino y 
Sexo na Universidad di Toronto. Su area di investigacion ta 
inclui estudionan transnacional feminista, tradicion radical 
intelectual y violencia politico. Den añanan recien el a inves- 
tiga tensionnan geopolitico rond di extraccion di aceite 
crudo di Guyana. Anton Allahar ta Profesor di Sociologia na 


Universidad di Ontario West. Su trabou di investigacion ta 
enfoca riba sociologia, educacion, relacionnan di rasa, iden- 
tidad Caribense, politica y soberania. Su trabou mas recien 
ta investiga ideanan di democracia den e politica actual di 
Estados Unidos. 


Isleñonan na Timon ta un proyecto di 5 aña den cual investi- 
gado- y partnernan di sociedad civil ta busca pa compronde 
con residente di e seis isla Caribense den Reino Hulandes ta 
enfrenta cu y ta adapta na cambionan climatologico. 


Lecturanan publico, tayer, les- y sesionnan na scol a ser 
organisa desde 2021 cu partner na entre otro Aruba, Corsou, 
Boneiro y St. Maarten. Conseho Hulandes di Investigacion 
/‘Dutch Research Council’ ta financia e proyecto concerni cu 
ta ser organisa pa e ‘ Royal Insitute of Caribbean and South 
East Asian Studies’ (KITLV). KILTV ta un instituto di Academia 
Real di Ciencia/ Dutch Royal Academy of Sciences’ (KNAW). 


E proyecto a ser haci posibel door di partner manera e 
Universidad di St. Maarten, e Insituto Pedagogico Aruba 
(IPA), Museo Nacional Arqueologico Aruba MANA, TU Delft, 
Universidad di Utrecht. Por fabor bishita e website of sigui e 
paginanan di ‘Ilanders at the Helm’ riba Facebook y Linkedin 
pa keda na altura di mas informacion. 


Isleñonan na Timon cu charla “E Cultura 
Politico di Soberania Caribense” na MANA 

RECETA DI DIA 


Ingrediente: 
- 2 pecho di galiña 
- 1 promenton cora 
- 1 promenton berde 
- 1 siboyo 
- 2 djente di conoflok 
- 2 cuchara di azeta di oleifi 
- 2 telep di comino na polvo 
- 1 telep di paprika 
- Salo y pepper na gusto 
- Tortilla di trigo 


Instruccion: 
1. Prepara e ingredientenan: 
- Corta e pecho di galiña na repi fini 
- Laba y corta e promenton na repi 
- Pela y corta e siboyo na repi 
- Corta e djente di conoflok fini fini. 


2. Season e galiña 
- Den un comchi grandi, mescla e galiña cu comino, paprika, 
salo, promenton y un poco di azeta di oleifi. 
Lag’e season durante por lo menos 15-20 minuut. 


3.Cushina e berdura 
- Keinta un panchi grandi cu un cuchara di azeta di olijfi riba 


candela medio-halto. 
- Añadi e promenton y e siboyo. Cushina te ora cu nan ta 
moli, mas of menos 5-7 minuut. 
- Añadi e conoflok corta chikito y cushina pa un minuut mas. 
Saca e berdura for di e panchi y reserva nan. 


4. Cushina e galiña 
- Den e mesun panchi, añadi otro cuchara di azeta di oleifi 
si ta necesario. 
- Añadi e galiña geseason y cushina te ora cu e ta bon 
cushina, mas of menos 5-7 minuut. 


5. Combina y sirbi 
- Bolbe añadi e berdura den e panchi hunto cu e galiña. 
Mescla bon y cushina tur hunto pa mas of menos 2-3 minuut. 
- Keinta e tortilla di trigo den un panchi limpi durante mas of 
menos 30 seconde cada banda. 


6. Monta e fajita 
- Sirbi e mescla di galiña y berdura den e tortilla cayente. 
- Bo por compañ’e cu guacamole, sour cream, keshi raspa 
y salsa na bo gusto. 


Y cla. Bo tin dushi fajita di galiña pa bo disfruta. 


Aki bo tin un receta facil y dushi di Fajitas di Galiña 

Sinceramente, Pastor Marcel Balootje 


Fortaleza pa Famia 


BO ta puntra bo mes, ta ken a rechasa Cristo Hesus? 
Awel cada momento cu hende ta haci pica y malicia consci- 
entemente, sea bay contra e palabra di Dios, comete 
inmoralidad, consenti cu maldad, y aplaudi abominacion y 
impuresa y nenga di acepta Cristo Hesus como nan Señor 
y Salbador nan ta bezig rechasando Cristo Hesus. 


Hopi ta kere ta religion, pasobra nan no kier reconoce e 
plan di salbacion cu Dios ta ofrece na tur hende igual riba 
e mundo aki, pero locual tin para skirbi den Juan 3:36 ta 
conta pa nos tur. 
Esaki ta locual ta para skirbi: Esun cu kere den e Yiu tin 
bida eterno, ma esun cu no obedece e Yiu, lo no mira bida, 
ma e furia di Dios ta keda riba dje. 


Pakico biba leu for di Dios, si e salbacion den Cristo Hesus 
t’ey pa tur hende, y esey t’e unico speransa c’un ser 
humano por tin pa drenta cielo? 


Bijbel ta bisa hopi cla na nos tur den Revelacion 20:15 - Si 
un hende su nomber no wordo haya den e buki di bida, e 
ta wordo tira den e lago di candela. 


Y esey t’e consecuencia di locual mundo ta practica 
awendia cual ta “Biba laga Biba” no ta importa con nos 
biba, mas inmoralidad, violencia, odio, envidia y amargura 
mas bon hende kere cu nan ta bibando. Hende ta birando 
dificil pa coregi, nan no kier tende di Cristo. 


E palabra di Dios ta bisa den Lucas 10:16 - Esun cu tende 
na boso ta tende na Mi, y esun cu rechasa boso, ta Ami 
e ta rechasa, Y esun cu rechasa Mi ta rechasa Esun cu a 
manda Mi. 


Ora un yiu no ta honra su tata y su mama e no ta rechasando 
su mayornan pero e ta rechasando Dios, p’esey cos no 
ta bay bon cu ne. Hopi ta kere awendia cu rechaso di e 
palabra di Dios ta rechaso di Cristianismo, bisando ami si 
no kier bira Cristian, buscando fout, of wak un Cristian su 
mal comportacion y asina nenga nan e plan di salbacion 
di Dios. 


Esey ta completamente robes pasobra hende mester pone 
nan bista riba Cristo y no riba hende, pasobra ta Cristo 
Hesus por salba hende, ningun hende por salba por salba 
otro. Salbacion ta solamente den Cristo Hesus. 


Tur dia e palabra di Dios t’ey pa spierta hende pasobra ta 
para skirbi den Hebreunan 12:25 - Mira pa boso no rechasa 
Esun cu ta papia. Pasobra si esey nan no a scapa ora nan 
e rechasa esun cu a spierta nan riba tera, cuanto menos 
nos lo scapa si nos bira bay for di Esun cu ta spierta for di 
shelo. 


Nos por ta sigur cu nos Señor Cristo Hesus lo no bira lomba 
pa nos, semper e lo t’ey pa nos, pasobra E a priminti cu E 
lo ta cu nos pa semper, pasobra nada lo por separa nos for 
di e amor di Cristo Hesus. 


E tempo den cual nos ta bibando aden ta un tempo caminda 
e enemigo ta concentra riba destrui famia y matrimonio, y 
esnan cu no realisa esey, ta core un gran peliger, pasobra 
e enemigo a bini pa horta mata y destrui. Cada dia esey ta 
tumando luga, y cada dia mas nos por mira con compor- 
tacion di hende ta cambia. 


Laga nos corda esaki: Si nos confesa nos pica, E ta fiel y 
husto di pordona nos, nos picanan y libra nos di tur inhus- 
ticia (1 Juan 1:9). 


Tin un gran peliger ora hende ta rechasa Cristo Hesus 

UN mama adulto mayor ta sinta trankilamente den su sofa, cu 
lomba un tiki dobla, tapando asina slanan blauw na su brasa 
causa pa maltrato door di su yiu muhe, su dunado di cuido. 


Un pensionado ta sinta den scuridad, cu hamber pasobra ya ta 
varios siman cu a corta su coriente, pasobra e NO por paga su 
factura di coriente. 


Su sobrino, su representante autorisa, ta pluma su cuenta di 
banco. 
Un bishitante di un cas di cuido ta ripara cu un cuadro cu un 
Machi tabata stima asina tanto como recuerdo di su defunto 
casa, a disparce di su muraya. Ora a puntra e Machi kico a pasa 
cu e cuadro? E Machi a sacudi su cabes y cu tristesa den su bos 
a contesta: “Mi yiu homber ta exigi su parti di herencia awo cu mi 
ta na bida”. 


Mi tabatin miedo pa e no rabia si mi nenguele…… E a bay cu e 
cuadro y a bendele. Mescos tambe e a haci cu un par di renchi 
di horea di balor emocional. Abuso di un grandi ta algo mahos, 
dañino y ta sosode mas cu nos kier pensa cu esnan cu ta mas 
vulnerabel den comunidad. 


Analisando e realidad di abuso di nos grandinan, abuso di adulto 
mayor ta un problema cu No ta haña e atencion cu e merece. 
Bo tabata sa cu maltrato/abuso di adulto mayor ta aumenta e 
riesgo di mortalidad cu un 40%? Segun diferente estudio a ser 
calcula cu 1 di cada 10 adulto mayor ta experiencia algun tipo di 
abuso y cu mayoria di e casonan aki ta tuma luga rondo y den e 
hogar mes. Desafortunadamente, mucho hopi caso NO ta wordo 
denuncia pa miedo, berguensa of pa falta di conocemento. 


E estadistica aki ta enfatisa e necesidad urgente pa accion y inter- 
vencion. E prevalencia y e impacto di abuso contra adulto mayor 
ta algo cu nos tur mester ta preocupa p’e. Esaki pasobra e clase 


di abusonan aki por tin consecuencianan tanto fisicamente como 
emocionalmente, lagando efectonan grave y duradero atras den 
bienestar y calidad di bida di un hende. Consecuentemente ta 
destrui su confiansa, disminui su autoestima y aumenta aisla- 
mento social di e adulto mayor. 


Fundacion Alzheimer Aruba ta para pa conscientisacion y preven- 
cion di Abuso contra Adulto Mayor. 


Comunidad ta cordialmente invita pa bishita e dos seminario dia 
15 y 22 di juni proximo. 
Topico: Conscientisacion di Edadismo y Abuso di Adulto Mayor 
den comunidad. 
Fecha: Diasabra 15 di Juni. 
Luga: ATIA Building ; Gallegostraat 6, Dakota. 
Orario: 13:00 – 17:00 
Entrada: Gratis Un donacion di AWG 15:00 (pa cubri e gastonan 
ta aprecia. Lo tin un box disponibel.) 
Pa inscribi por comunica cu 592 8416 / 592 1430. 


E contenido di e seminario di diasabra 22 di juni, na San Nicolas, 
ta wordo anuncia durante dianan nos dilanti den medionan di 
comunicacion. 


Ora e hogar no ta (sinti) sigur mas! 

¡Dios es mi salvación! 


Confiaré en él y no temeré. 


El Señor es mi fuerza, 


el Señor es mi canción; 


¡él es mi salvación!». 


Con profundo dolor anunciamos el 
fallecimiento de nuestra querida: 


Carmen Ivelisse 
Cornelio Pineda 


De Angel 


Nombre de cariño “Mamita o Boyo 


*20-03-1962 - †07-06-2024 


El acta defuncion sera anunciado mas 


adelante 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


A bay drumi den braza di Señor 


Daniel Werleman 


*21-07-1937 - †10-06-2024 


Acto di entiero lo wordo anuncia despues. 


Laga tur loke ta spera mi ta bunita 


Laga tur locual cu mi encontra 


na caminda ta bunita 


Laga tur locual cu mi laga atras keda bunita y 


Laga esakinan termina den tur buniteza. 


Cado Wever. 


Cu inmenso dolor na nos curason, nos ta anuncia 


fayecimento inespera di: 


Jarick Patrick 
Steven Farro 


*17 oktober 1992 †24 mei 2024 


Den nomber di su: 
Pareha di bida: 
Shanelly de La Cruz Medina 


Mama cu ela stima: Jacky Feliciano 


Tata: Patrick Steven Farro 


Cacho stima: Benjamin (Bencho) 


Rumannan: 
Jenneline Farro Y Josh Silva 
Joselyn Farro y David Puriel 


Sobrino y subrinanan cu ta su adoracion: 
Jedion y Jedelyn Farro 
Jendrick Lacle 
Jeremiah y Jack Silva 


Welo y welanan: 
Cerilia de Cuba 
†Editha Farro 
† Sixto Feliciano y Sra viuda Stella Feliciano Weller 


Cuña: 
Estefania de la Cruz Medina y Alejandro Peguero 
Serrata 


Tanta y Omonan: 
Sharlyn y Joe Fields-Feliciano 
Milly Feliciano 
Stephen y Sue Feliciano Giel 
†Jan Hendrick Tromp y Sra viuda Miriam Tromp 
Imbago 
Valentina Tromp, su tanta stima 
Rieke Tjong 
Perry Tjong 
†Jerry Rasmiijn y Sra, vda Cecilia Rasmijn-Santos 
†Moira Rasmijn 
Michella Rasmijn 
Sharine Rasmijn 


Demas primo y primanan, tur su amigo- y 
amiganan demasiado pa menciona tur, ex 
coleganan 


Y demás famia: 
Farro, Feliciano, de La Cruz Medina, Filiciana, Silva, 
Puriel, Lacle, de Cuba, Paalman, Weller, Fields, 
Giel, Imbago, Tromp, Tjong, Wever, Rasmijn, Tjon 
A Jong, Webb, Leon, Santos, v/d Biezen, Jones, 
Eckmeyer, Leung, Paesch, Petrochi, Gomez, 
Quandus, Peguero Serrata y Vega. 


Ta invita demás famia, amigo y conocirnan 
pa asisti na e acto di entiero cu lo tuma lugar, 
Diasabra 15 di juni, 2024 for di 11:30 di mainta 
Jarick lo ta reposa na Royal Funeral Home y for 
di 2’or pa 4’or Jarick lo ta reposa den misa Santa 
Ana na Noord, y después pa santana na Sabana 
Basora. 


Dia di condolencia:Diabierne 14 di Juni, 2024 for 
di 7.00pm pa 9.00pm na su cas, Hooiberg # 14-D ( 
Bright Bakery bin zuid) 


With this announcement we 


would like to thank each and everyone 


that stood by us through the passing of our 


beloved father and opa 


Pieter Bernardus 
(Benny) Aloisius 


Sloterdijk 


*December 31st, 1924 


†May 24th, 2024 


We are so thankful for your kind thoughts 


and words, gestures, calls, support, monetary 
donations, and foremost for being there for us 


in our moment of sorrow, 


Carol and Pieter 


Mira con Dios a salba mi, 


Tur mi confiansa ta den djE, 


Mi n’ tin miedo: 


Señor Dios ta mi forsa, mi refugio. 


E mes t’Esun cu a salba mi. 


Isaías 12:2 


Cu inmenso dolor na nos curazon, Pero conforme Dios su 


boluntad nos ta anuncia fayecimento di nos ser stima: 


Sara Bertilde 


Rodriguez 
*10-05-1945 †08-06-2024 


Na nomber di su: 
Yiunan: 
Alexandra y Floyd Fransman-Tromp 
Jennifer y Richard Dijkhoff-Tromp 


Nietonan stima: 
Shawn Tromp y Celina Mimié 
Laslo Fransman 


Rumannan: 
Norberto Rodriguez y famia 
Eccehomo Rodriguez y famia 
Blanca Eli Tellez-Rodriguez y famia 
William Rodriguez y famia 
Nancy Rodriguez y famia 
Ricardo Rodriguez y famia 


Subrinonan stima: 
Norberto “Nuno” y Juliana Tromp y famia 
Shelley y Irwin Arendsz-Rodriguez y famia 
Martha Pinzón y famia 
Y demas subrino y subrinanan na Colombia, Peru y 
Canada 


Famianan cerca: 
†Alfredo Tromp 
†Joaquin Tromp y vda. Carmen Tromp y famia 
†Carlos A. Tromp y vda. Medarda Tromp y famia 
†Mirlanda Tromp y famia 
Itala Danjo-Tromp y famia 
Carole Tromp y famia 
Baron y Judith Tromp y famia 
Carlos S. Tromp y famia 
Milton Tromp y famia 
Ted Tromp y famia 
†Norman Tromp y famia 
Vince Tromp y famia 
Stefanita Petrocchi y famia 


Consuegra: 
vda. Filomena Dijkhoff- Laclé y famia 


Demas famia: 
Rodriguez, Acuña, Bernal, Tromp, Fransman, Dijkhoff, 
Tellez, Pinzón, Arendsz, Pavolini, Laclé, Kock, Ceballos, 
Petrocchi, Croes, Danjo. 


Amigonan di cas stima: 
Bienvenida y Jose Lopez y famia 
Gloria y Nestor Dijkhoff y famia 
Doris Salcedo y famia 
Raquel Guanipa y famia 
Natasha Pak y Frances Croes y famia 
Carmen Hurtado y famia 
Flora Petronilia 


Gradicimento special na: 
Personal y boluntarionan di Fundacion “Hospice Atardi” 
Praktijk dr. A. Wever y personal 
Staff y personal di Stichting “Cas di Machi” 
Cristina Gonzales y famia, Leydie, Cathy y Irena 


Nos disculpa si den nos tristeza nos por a lubida un of 
otro famia of amistad. 


Ta invita tur famia, amigo y bisiñanan pa compaña nos 
na e acto di despedida cu lo tuma lugar na Aurora 
Funeral Home, diabierna 14 di Juni 2024 di 2:00 pm pa 
4:00 pm. 


Cremacion lo tuma lugar den seno familiar. 


Despues di despedida nos no por ricibi bishita di 
condolencia na cas. 
Preferibel bini bisti na colornan alegre. 


